‘સાધુના સ્ખલન›નો આ કિસ્સો પટેલચોવીસીમાં રીતસર આગની માફક ફેલાઈ ગયો છે. બીજી તરફ, આ સાધુએ ખુલાસારૂપે મુકેલી ઑડિયો ક્લિપ પણ વાયરલ થઈ છે. જેમાં આ સાધુએ જણાવ્યું છે કે, ભારાસરના મંદિરમાં રહેતાં એક યુવક સહિતનાં ત્રણ યુવકે બળજબરીથી તેમનું લેપટોપ અને મોબાઈલ ફોન ઝુંટવી તેમાંથી આ છોકરીઓના ફોટો મેળવી લીધા હતા. આ યુવકોએ તેને બદનામ કરવાની બીક આપી પરાણે બધી કબૂલાતો કરાવી છે. જો સાધુનો ખુલાસો સાચો હોય તો તે શા માટે પોલીસની મદદ મેળવી તેને બદનામ કરવા નીકળેલાં ત્રણ યુવકો વિરુધ્ધ કાયદેસરની કાર્યવાહી કરાવવા આગળ નથી આવતો તેવો સવાલ જાણકારો ઉઠાવી રહ્યાં છે. ખુલાસામાં સાધુએ જણાવેલી વાતથી એ બાબત સ્પષ્ટ થઈ ગઈ છે કે છોકરીઓના અશ્લિલ ફોટો તેના મોબાઈલ અને લેપટોપમાંથી લેવાયેલાં છે. બીજી તરફ, સમગ્ર કિસ્સાને દાબી દેવા ચોતરફથી ભરપુર પ્રયાસો ચાલી રહ્યાં છે. પરંતુ, નિયંત્રણ વગરના સોશિયલ મિડીયાએ બધી પોલ ખોલી નાંખી છે. સમગ્ર વિવાદને લઈ હરિભક્તોમાં ભારે આઘાત છવાયો છે. કેટલાંક હરિભક્તોએ મોટા મહંતોની ચુપકિદી સામે પણ સવાલો ઉઠાવ્યાં છે. આ બનાવમાં હવે કેવા નવા વળાંકો આવે છે તેના પર સૌની મીટ મંડાઈ છે.